Framskóflan frá Iron Baltic er í grunninn 1280mm snjótönn sem breytt hefur verið í skúffu . Skóflan gengur við “ Quick Attach Front Mount ” og er því óþarfi að kaupa sérstakann arm eða nýja festingu ef snjótönn hefur áður verið sett á hjólið . Skóflan er hífð upp með spili . Á henni er lás sem hægt er að losa úr ökumannssæti og sturta þannig úr skóflunni . Þegar sturtað hefur verið úr er skóflunni slakað og læsist hún þá aftur og er tilbúin fyrir næstu hleðslu . Skóflan tekur 130L í rúmmál eða 50kg í þyngd . Eigin þyngd eru 58kg . Hún er smíðuð úr stáli , pólíhúðuð og svört . Innifalið í verði er skóflan , armar og festing á hjólið þitt . Hægt er að kaupa allt saman eða hluta eftir því hvort festingar eru nú þegar á hjólinu . Athugið að framskóflan er ný vara . Fyrsti skammtur er í framleiðslu og verður tilbúinn til afhendingar um eða uppúr miðjum ágúst . Skóflan er einungis í boði fyrir hjól með “ Quick Attach ” festingum frá Iron Baltic . Því er nauðsynlegt að ganga úr skugga um hvort slíkar festingar fást á hjólið þitt áður en lengra er haldið .